EkBass/fiwiki-20250220-pages-articles huggingface dataset:
Giuseppe Prezzolini

Giuseppe Prezzolini (27. tammikuuta 1882 Perugia, Italia – 14. heinäkuuta 1982 Lugano, SveitsiPrezzolini, Giuseppe, Bibliothèque nationale de France, päivitetty 7.4.2014, viitattu 10.8.2021 ) oli italialainen kirjailija ja kulttuurikriitikko. Italian keskeisiä kulttuurihenkilöitä 1900-luvun alkuvuosina ollut Prezzolini perusti Giovanni Papinin kanssa aikakauslehden Il Leonardo, joka ilmestyi 1903–1907, sekä La Vocen, joka päätoimittaja hän oli vuodet 1908–1914. Lehtien aiheina olivat kirjalliset ja aatteelliset virtaukset. Hän opetti vuosina 1930–1950 Yhdysvalloissa Columbian yliopistossa Italian kirjallisuutta.Yrjö Koskelainen, Italialaisista aikakauslehdistä, Aika 1912:2, s. 55 ==Suomennetut teokset== * Laki italialaisuudesta, aforismeja, (Codice della vita italiana), suom. työryhmä. Turku: Savukeidas 2009 ISBN 978-952-5500-47-9 ==Lähteet== ==Aiheesta muualla== * Giuseppe Prezzolini, Giolittista Sonninoon, Aika 1910:5 s. 208–216 (digitoidut sivut 58–66) Sis. Yrjö Koskelaisen [Y. K.] lyhyen esittelyn ja Prezzolinin artikkelin ajankohtaisesta tilanteesta Luokka:Italialaiset kirjailijat Luokka:Vuonna 1882 syntyneet Luokka:Vuonna 1982 kuolleet Luokka:Yli satavuotiaiksi eläneet italialaiset
Titaani(IV)fluoridi

Titaani(IV)fluoridi (TiF4) eli titaanitetrafluoridi on titaanin ja fluorin muodostama epäorgaaninen molekyyliyhdiste. Yhdistettä voidaan käyttää orgaanisen kemian synteeseissä ja erikoislasien valmistuksessa ja hammaslääketieteessä. ==Ominaisuudet, valmistus ja käyttö== Huoneenlämpötilassa titaani(IV)fluoridi on valkoista kiteistä ja hygroskooppista ainetta. Rakenteeltaan se on polymeeri. Aine hydrolysoituu veden vaikutuksesta, mutta liukenee etanoliin ja komplekseja muodostaviin orgaanisiin liuottimiin kuten asetonitriiliin ja pyridiiniin. Titaani(IV)fluoridi on Lewis-happo ja reagoi esimerkiksi fluoridien kanssa kompleksiseksi heksafluorotitanaatti(IV)ioniksi ([TiF6]2-). Yhdiste muodostaa myös useita muita komplekseja.Tony Jones, John Edwards & Jani Kallioinen: Titanium Compounds, Inorganic, Kirk-Othmer Encyclopedia of Chemical Technology, John Wiley & Sons, New York, 2019.Dayal T. Meshri: Fluorine Compounds, Inorganic, Titanium, Kirk-Othmer Encyclopedia of Chemical Technology, John Wiley & Sons, New York, 2000.Heinz Sibum, Volker Güther, Oskar Roidl, Fathi Habashi, Hans Uwe Wolf & Carsten Siemers: Titanium, Titanium Alloys, and Titanium Compounds, Ullmann's Encyclopedia of Industrial Chemistry, John Wiley & Sons, New York, 2017.T. A. Blizzard & Vikas Sikervar: Titanium(IV) Fluoride, e-EROS Encyclopedia of Reagents for Organic Synthesis, John Wiley & Sons, New York, 2014. Teoksen verkkoversio Viitattu 10.8.2021. Titaani(IV)fluoridia muodostuu titaanin ja fluorin reagoidessa 250 °C:n lämpötilassa. Tyypillisin tapa valmistaa yhdistettä on kuitenkin titaani(IV)kloridin tai titaanidioksidin reaktio vetyfluoridin kanssa. :Ti + 2 F2 → TiF4 :TiCl4 \+ 4 HF → TiF4 \+ 4 HCl :TiO2 \+ 4 HF → TiF4 \+ 2 H2O Titaani(IV)fluoridia käytetään fluoraavana reagenssina orgaanisen kemian synteeseissä. Siitä valmistetaan erikoislaseja sekä synteettisiä jalokiviä. Titaani(IV)fluoridi voidaan lisätä hammastahnoihin ja eräissä tutkimuksissa se on osoittautunut tehokkaammaksi karieksen torjunnassa kuin yleisemmin käytetyt fluoridit. Tulokset ovat osin ristiriitaisia. ==Lähteet== Luokka:Fluoridit Luokka:Titaaniyhdisteet
Viktor Leonhard af Forselles

Viktor (Victor) Leonhard (Leonard) af Forselles (23. maaliskuuta 1839 Elimäki – 28. kesäkuuta 1874 Viipuri) oli suomalainen juristi, maanviljelijä ja valtiopäivämies.Ylioppilasmatrikkeli 1853–1899: Af Forselles Viktor Leonard Viitattu 10.8.2021. Af Forsellesin vanhemmat olivat majuri Fredrik Johan Ulrik af Forselles ja Ulrika Charlotta Möllersvärd ja puoliso vuodesta 1866 Anna Charlotta Constance Ullner. Af Forselles tuli ylioppilaaksi 1857, suoritti tuomarintutkinnon 1862 ja sai varatuomarin arvon 1865. Hän oli tilanomistaja Nastolassa. Af Forselles oli valtiopäiväedustaja aatelissäädyssä 1867 ja 1872.Ridderskapets och Adelns medlemmar vid Landtagen in Helsingfors 1867. Protokoll förda hos Högl. Ridderskapet och adeln å Landtdagen i Helsingfors År 1867. Första häftet. Helsingfors: Hufvudstadsbladets Tryckeri, 1871, s. 1-4.Förteckning öfver Ridderskapets och Adelns medlemmar vid landtdagen i Helsingfors år 1872. Protokoll fördt hos Högl. Ridderskapet och Adeln å Landtdagen I Helsingfors år 1872. Tredje häftet. Helsingfors: Hufvudstadsbladets Tryckeri, 1874, s. 431-433. ==Lähteet== Luokka:Suomalaiset juristit Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1839 syntyneet Luokka:Vuonna 1874 kuolleet
Lars Oskar Wilhelm af Heurlin

Lars Oskar Wilhelm af Heurlin (30. tammikuuta 1844 Turku – 12. huhtikuuta 1875 Rooma, Italia) oli suomalainen liike- ja valtiopäivämies.Ylioppilasmatrikkeli 1853–1899: Af Heurlin Lars Oskar Wilhelm Viitattu 10.8.2021. Af Heurlinin vanhemmat olivat hovioikeudenneuvos Johan Wilhelm af Heurlin ja Johanna Karolina Prytz ja puoliso vuodesta 1871 järjestöaktiivi Augusta Helena Bergbom, senaattori Johan Erik Bergbomin tytär. Turussa 1863 ylioppilaaksi tullut af Heurlin omisti kirjapainon Helsingissä ja maatilan Paraisilla. Hän oli valtiopäiväedustaja aatelissäädyssä 1867 ja 1872.Ridderskapets och Adelns medlemmar vid Landtagen in Helsingfors 1867. Protokoll förda hos Högl. Ridderskapet och adeln å Landtdagen i Helsingfors År 1867. Första häftet. Helsingfors: Hufvudstadsbladets Tryckeri, 1871, s. 1-4.Förteckning öfver Ridderskapets och Adelns medlemmar vid landtdagen i Helsingfors år 1872. Protokoll fördt hos Högl. Ridderskapet och Adeln å Landtdagen I Helsingfors år 1872. Tredje häftet. Helsingfors: Hufvudstadsbladets Tryckeri, 1874, s. 431-433. Af Heurlinin poikia olivat lääkäri, valtiopäivämies Maunu Ossian af Heurlin ja pankinjohtaja, poliitikko Lauri af Heurlin.Ylioppilasmatrikkeli 1853–1899: Af Heurlin Maunu Ossian Viitattu 10.8.2021.Kuka kukin oli Viitattu 10.8.2021. Laulunopettaja, raittiusasia-aktiivi Paula af Heurlin oli puolestaan hänen tyttärensä. ==Lähteet== Luokka:Suomalaiset liikemiehet Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1844 syntyneet Luokka:Vuonna 1875 kuolleet
Taebaekvuoret

Taebaekvuoret (koreaksi hangul , hanja eli Taebaek sanmaek) on Korean niemimaan tärkein vuoristo. Se ulottuu Pohjois-Koreasta Etelä-Koreaan. ==Maantiede== Taebaekvuoret sijaitsevat Korean niemimaan itäreunalla ja noudattelevat Japaninmeren rannikkoa. Hwangnyong (1268 m) Pohjois-Koreassa on vuoriston pohjoinen päätepiste; etelässä se ulottuu Busaniin asti. Kokonaisuudessaan vuorijonon pituus on n. 500 km ja leveys n. 100 km. Sen keskikorkeus on n. 1000 m. Huomattavia vuorenhuippuja ovat Seoraksan (1708 m), joka on koko vuoriston korkein kohta, Kumgansan (1638 m), Taebaeksan (1566,7 m) ja Odaesan (1563 m). Taebakvuorten länsirinteet nousevat suhteellisen loivina jokilaaksoista, kun taas itärinteet laskeutuvat jyrkkinä kapealle itäiselle rannikkotasangolle. Vuorijonosta erkanee lounaaseen useita sivuhaaroja, joista merkittävin on Sobaekvuoret. Etelä-Korean tärkeimmät joet, Hanjoki ja Nakdong saavat alkunsa Taebaekvuorilta. ==Luonto== Taebaekvuoret ovat suurelta osin metsän peitossa. Alueella sijaitsee Taebaeksanin kansallispuisto. ==Luonnonvarat== Vuorilta louhitaan rautaa, hiiltä, volframia, fluoriittia ja kalkkikiveä. ==Lähteet== ==Aiheesta muualla== Luokka:Etelä-Korean maantiede
Tommi Parkkonen

Tommi Parkkonen (heinäkuu 1970 Jyväskylä – 10. huhtikuuta 2023 Helsinki ) oli suomalainen politiikan toimittaja. Vuosina 1990–2021 Parkkonen työskenteli toimittajana Iltalehdessä. Vuodesta 2008 hänen tehtävänimikkeensä oli politiikan toimittaja. Koulutukseltaan Parkkonen oli ylioppilas. Hän opiskeli Alkio-opistossa. Iltalehden jälkeen hän siirtyi Alfa-tv:lle, jossa hän juonsi omaa ajankohtaisohjelmaansa, perjantaisin lähetettävää Viikon Parkkonen -keskusteluohjelmaa. Aiemmin hän oli kirjoittanut muun muassa Rumbaan, City- lehteen, Ylelle ja MTV:lle. Hänet tunnettiin hyvistä suhteistaan poliitikkoihin. Vuonna 2022 Oulun käräjäoikeus tuomitsi Parkkosen Oulun entisen kaupunginvaltuutetun Junes Lokan kunnian loukkaamisesta 15 päiväsakkoon. Lisäksi oikeus tuomitsi Parkkosen maksamaan Lokalle kärsimyksestä ja vahingosta tuhat euroa sekä oikeudenkäyntikuluja 2300 euroa. Parkkonen luonnehti Lokkaa "vastenmieliseksi ja halveksittavaksi ihmiskunnan loppusaastaksi" ja "niin sanotuksi kusipääksi". ==Lähteet== Luokka:Suomalaiset politiikantoimittajat Luokka:Suomalaiset juontajat Luokka:Vuonna 1970 syntyneet Luokka:Vuonna 2023 kuolleet
Reynolds Price

Reynolds Price (1933 Macon, Pohjois-Carolina, Yhdysvallat – 2011Price, Reynolds, Kirjasampo, viitattu 10.8.2021) oli yhdysvaltalainen kirjailija. Hän opetti useissa yliopistoissa. Pricen teoksia luonnehtii paikallisuus ja mystiset viittaukset, joiden vuoksi hänen sanotaan muistuttavan William Faulkneria, mutta vaikutteita on kuitenkin enemmän tullut Eudora Weltyltä. Myös ironia ja komiikka ovat hänelle tunnusomaisia, joskin hän on romaanihenkilöidensä puolella. Hänen tuotantoonsa kuuluu myös novelleja, runoja ja esseitä. ==Suomennetut teokset== * Onnea ja pitkää ikää (A Long and Happy Life), suom. Ritva Tiusanen, Helsinki: Otava 1963 Sarja: Kuukauden kirja: 3, 3 ==Lähteet== Luokka:Yhdysvaltalaiset kirjailijat Luokka:Vuonna 1933 syntyneet Luokka:Vuonna 2011 kuolleet
Kuningas Ubu

Kuningas Ubu () on Alfred Jarryn kirjoittama farssi, joka esitettiin ensi kerran vuonna 1896. Näytelmän nimihahmo, Père Ubu, on mässäilevä, ahne ja julma henkilö, joka teurastaa Puolan kuninkaallisen perheen noustakseen valtaistuimelle. Ubu on valmis uhraamaan kenet tahansa päästäkseen päämääräänsä, mutta paljastuu lopulta pelkuriksi, kun hänen on pakko käydä taisteluun Puolan kuninkaan henkiin jäänyttä poikaa vastaan. Kuningas Ubun ulosteisiin ja ruoansulatukseen liittyvät viittaukset, ylimielinen tyyli ja karkea ranskan kieli herättivät pahennusta näytelmän ensi-illassa. == Lähteet == Luokka:Ranskalaiset näytelmät
Harri Lönnberg

Harri Lönnberg (s. 7. kesäkuuta 1971 Pori) on entinen suomalainen jääkiekkoilija. Hän oli pelipaikaltaan keskushyökkääjä. Lönnberg edusti jääkiekon SM-liigassa Porin Ässiä vuosina 1990–1994 ja 1998–1999, Rauman Lukkoa 1994–1996 ja Tampereen Tapparaa 1997–1999. Lönnberg pelasi pääsarjatasolla lisäksi yhden kauden Saksassa Nürnberg Ice Tigersissa 1990-luvun puolivälissä. Lönnberg pelasi ensimmäiset kaksi SM-liigaotteluaan Ässissä kaudella 1990–1991, mutta vietti suurimman osan kaudesta seuran A-junioreissa. Lönnberg oli kyseisellä kaudella A-junioreiden sarjan paras pistemies tehtyään 36 runkosarjaottelussa tehopisteet 24+35=59. Lönnberg edusti pääsarjauransa aikana myös Kokkolan Hermestä jääkiekon I-divisioonassa ja Rögle BK:ta Ruotsin Hockeyettanissa. Pelattuaan viimeiset SM-liigaottelunsa kaudella 1998–1999 Tapparassa ja Ässissä, Lönnberg pelasi vielä I-divisioonaa ja Mestistä Vaasan Sportissa sekä Ruotsin Hockeyettania ja HockeyTvåania Olofströms IK:ssa. Lönnberg lopetti uransa vuonna 2004. Hän pelasi SM-liigassa yhteensä 315 runkosarjaottelua tehoilla 48+57=105 sekä 34 pudotuspeliottelua pisteillä 3+3=6. Hän voitti urallaan yhden SM-mitalin, pronssia Rauman Lukossa kaudella 1995–1996. Lönnbergin ylivoimaisesti tehokkain SM-liigakausi oli 1994–1995 Lukossa, jolloin hän teki 49 runkosarjaottelussa 40 tehopistettä (19+21). == Lähteet == * * * Harri Lönnberg QuantHockeyssa * Harri Lönnberg UrheiluSuomi.comissa Luokka:Suomalaiset jääkiekkoilijat Luokka:Vuonna 1971 syntyneet Luokka:Elävät henkilöt
Demokraattinen puolue (Etelä-Korea, 2011)

Demokraattinen puolue (, hanja ; lyhenne DP, vuoteen 2013 Demokraattinen yhdistynyt puolue, DUP) oli sosiaaliliberaali puolue Etelä-Koreassa. Puolue perustettiin vuonna 2011 ja lakkautettiin vuonna 2014. Sen seuraaja on nykyinen Demokraattinen puolue. Puolue sai ainoissa vaaleissaan vuonna 2012 127 paikkaa Etelä-Korean kansalliskokouksen 300 paikasta. == Lähteet == Luokka:Etelä-Korean puolueet Luokka:Liberaalit puolueet
Andersonin piirikunta (Tennessee)

Andersonin piirikunta () on Yhdysvaltojen Tennesseen osavaltiossa sijaitseva piirikunta. Sen väkiluku oli 76 978 vuonna 2019. Piirikunnan hallintokeskus on Clintonin kaupunki. Piirikunta perustettiin 6. marraskuuta 1801. == Lähteet == == Aiheesta muualla == Luokka:Tennesseen piirikunnat
Kim Boo-kyum

Kim Boo-kyum (, hanja ; s. 1958) on eteläkorealainen poliitikko ja nykyinen maan pääministeri. Hän on Etelä-Korean demokraattisen puolueen jäsen. == Lähteet == Luokka:Etelä-Korean pääministerit Luokka:Vuonna 1958 syntyneet Luokka:Elävät henkilöt
Toyohara Chikanobu

Toyohara Chikanobu (, 1838–1912), myös Yōshū Chikanobu () oli japanilainen ukiyo-e-tyylisuunnan kuvittaja ja puupiirrospainokuvien suunnittelija Meiji- kaudella. Chikanobaa pidetään yhtenä viimeisistä perinteisten puupiirroskuvien mestareista, jonka vaikutus japanilaiseen taiteeseen ylsi kauas tulevaisuuteen. Chikanobu tunnettiin bijinga-kuvistaan (kirjaimellisesti 'kauniiden naisten kuvat'). Chikanobun töissä on myöhemmin nähty japanilaisen yhteiskunnan siirtymä samuraiden esimodernilta ajalta kohti Meiji-kauden modernia yhteiskuntaa.Marks 2010 s. 202-203Harris 2010 s. 135 == Elämä ja ura == Chikanobu syntyi Edossa (nykyisin Tokio) samurai-perheeseen. Hän opiskeli painokuvien suunnittelua Utagawa Kuniyoshin ja Toyohara Kunichikan johdolla. Chikanobun isän kuoltua virka-asema siirtyi pojalle. Chikanobu taisteli Tokugawa-shōgunaatin joukoissa keisari Meijin kannattajia vastaan. Hänet pidätettiin ja palautettiin vuonna 1875 Edoon, josta oli nyt tullut Tokio. Tokiossa Chikanobu ryhtyi painokuvien suunnittelijaksi. Chikanobu suunnitteli sekä bijinga- että yakusha-e-kuvia ('näyttelijöiden kuvat'). Nykyisin hänet tunnetaan kuitenkin varsinkin kuvistaan, joissa näkyy käynnissä ollut yhteiskunnallinen muutos. Chikanobun tunnetuimmat työt ovat kuvasarjoja tai triptyykkejä. Jotkut Chikanobun työt syntyivät toimeksiannosta lähteä kuvaamaan tapahtumia nykyajan sanomalehtikuvaajan tavoin. Chikanobu suunnitteli myös yhden ensimmäisistä virallisista kuvista Keisari Meijistä. Monille japanilaisille Chikanobun muotokuva oli ensimmäinen näkymä katseilta suojassa kasvaneen uuden keisarin elämään.Bell 2002 s. 120 Chikanobu kuvitti myös kirjoja ja teki uransa aikana yhteistyötä noin 70 eri kustantajan kanssa. Chikanobu kuoli 75-vuotiaana vuonna 1912. == Lähteet == * * * * === Viitteet === == Aiheesta muualla == Luokka:Japanilaiset kuvataiteilijat Luokka:Ukiyo-e- suunnittelijat Luokka:Vuonna 1838 syntyneet Luokka:Vuonna 1912 kuolleet
Hudspethin piirikunta

Hudspethin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 4 886 vuonna 2019. Piirikunnan hallintokeskus on Sierra Blancan kunnallishallinnoton alue. Piirikunta perustettiin vuonna 1917. == Lähteet == == Aiheesta muualla == Luokka:Texasin piirikunnat
Culbersonin piirikunta

Culbersonin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 2 171 vuonna 2019. Piirikunnan hallintokeskus on Van Hornin kunta. Piirikunta perustettiin vuonna 1912. == Lähteet == == Aiheesta muualla == Luokka:Texasin piirikunnat
Otto Gerhard af Schultén

Otto Gerhard af Schultén (2. elokuuta 1843 Helsinki – 16. toukokuuta 1895 Helsinki) oli suomalainen vapaaherra, juristi ja virka- ja valtiopäivämies.Ylioppilasmatrikkeli 1853–1899: Af Schultén Otto Gerhard Viitattu 10.8.2021. Af Schulténin vanhemmat olivat todellinen valtioneuvos, vapaaherra Otto Reinhold af Schultén ja Anna Karolina Törnqvist. Af Schultén tuli ylioppilaaksi Helsingissä 1861 ja valmistui filosofian maisteriksi 1869 ja molempien oikeuksien kandidaatiksi 1878. Hän oli senaatin valtiovaraintoimituskunnan apukamreeri vuodesta 1884. Af Schultén oli aatelissäädyssä edustaja valtiopäivillä 1872.Förteckning öfver Ridderskapets och Adelns medlemmar vid landtdagen i Helsingfors år 1872. Protokoll fördt hos Högl. Ridderskapet och Adeln å Landtdagen I Helsingfors år 1872. Tredje häftet. Helsingfors: Hufvudstadsbladets Tryckeri, 1874, s. 431-433. ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1843 syntyneet Luokka:Vuonna 1895 kuolleet
August Leonidas Tawast

August Leonidas Tawast (1. tammikuuta 1835 Savonlinna – 6. lokakuuta 1877 Helsinki) oli suomalainen sotilas ja valtiopäivämies.Geni: August Leonidas Tawast Viitattu 10.8.2021. Tawastin vanhemmat olivat Alexander Magnus Tawast ja Elisabet Gustava Tawast ja puoliso Nina Tikotsky. Tawast oli upseeri, joka palveli tykistökapteenina. Hän osallistui aatelissäädyssä valtiopäiville 1872.Förteckning öfver Ridderskapets och Adelns medlemmar vid landtdagen i Helsingfors år 1872. Protokoll fördt hos Högl. Ridderskapet och Adeln å Landtdagen I Helsingfors år 1872. Tredje häftet. Helsingfors: Hufvudstadsbladets Tryckeri, 1874, s. 431-433. ==Lähteet== Luokka:Suomalaiset upseerit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1835 syntyneet Luokka:Vuonna 1877 kuolleet
Parkland Memorial Hospital

Parkland Memorial Hospital on sairaala Dallasissa, Texasin osavaltiossa, Yhdysvalloissa. Parkland on Dallasin piirikuntaa palveleva julkinen sairaala. Sairaala kuuluu Parkland Health & Hospital Systemiin. Sairaalapaikkoja Parklandissa on 882. ==Lähteet== ==Aiheesta muualla== *Parkland Memorial Hospitalin kotisivut Luokka:Dallasin rakennukset ja rakennelmat Luokka:Yhdysvaltain sairaalat
Torsten Nilsson (säveltäjä)

Torsten Nilsson (21. tammikuuta 1920 Höör – 24. syyskuuta 1999 Tukholma) oli ruotsalainen säveltäjä, urkuri ja kuoronjohtaja.Torsten Nilsson Svensk MusikTorsten Nilssons samling Svensk mediedatabas Nilsson suoritti urkurin, kanttorin ja musiikinopettajan tutkinnot Tukholman kuninkaallisessa musiikkikorkeakoulussa. Lisäksi hän opiskeli siellä sävellystä ja kontrapunktia Melcher Melchersin johdolla. Samanaikaisesti hän suoritti pianonsoiton opintoja Karl Wohlfartin johdolla. Hän oli myös Alf Linderin urkuoppilaana. Vuosina 1962–1982 Nilsson työskenteli kirkkomuusikkona Tukholman Oscarskyrkanissa palveltuaan aiemmin Köpingin kirkkoa ja Helsingborgin Pyhän Marian kirkkoa. Alun perin Nilsson keskittyi lähinnä hengellisen musiikin säveltämiseen. Hänen hengellisten teostensa joukossa on urkusävellyksiä, soololauluja, motetteja, kuoroteoksia ja kirkko-oopperoita. Myöhemmin Nilsson laajensi genrevalikoimaansa; hänen maalliseen tuotantoonsa kuuluu esimerkiksi kaksi pianokonserttoa. Tyylillisesti Nilsson kehittyi uusbarokin ja uusklassismin kautta sarjallisuuteen, josta eteni vapaaseen, ekspressionistiseen tyyliin improvisatorisin piirtein. Nilsson perehtyi kaksitoistasäveljärjestelmään Anton Heillerin johdolla Wienissä. Hänelle tärkeä yhteistyökumppani oli urkuri Karl-Erik Welin. Kuoronjohtajana hän johti usein Ruotsin radion kuoroa (Radiokören). Nilsson opetti Uppsalan yliopistossa, Tukholman teologisessa instituutissa ja Tukholman musiikkipedagogisessa instituutissa. == Lähteet == Luokka:Ruotsalaiset säveltäjät Luokka:Ruotsalaiset urkurit Luokka:Ruotsalaiset kuoronjohtajat Luokka:Oopperasäveltäjät Luokka:Vuonna 1920 syntyneet Luokka:Vuonna 1999 kuolleet
Johan Georg Agricola

Johan Georg Agricola (7. kesäkuuta 1792 Espoo – 3. toukokuuta 1872 Espoo) oli suomalainen juristi ja virka- ja valtiopäivämies.Yrjö Kotivuori, Ylioppilasmatrikkeli 1640–1852: Johan Georg Agricola. Verkkojulkaisu 2005. Viitattu 10.8.2021. Agricolan vanhemmat olivat rykmentinkirjuri, sotakamreeri Johan Agricola ja Helena Kristina Elfving ja puoliso vuodesta 1830 Amalia Antoinetta Nyman (k. 1834). Agricola tuli ylioppilaaksi Turussa ja valmistui juristiksi 1814, varatuomarin arvon hän sai 1824. Hän oli Turun hovioikeuden ylimääräinen notaari 1816 ja Viipurin läänin varalääninsihteeri 1817. Senaatin prokuraattorintoimituskunnan kopistiksi Agricola tuli 1820, kirkollistoimituskunnan kanslistiksi 1826 ja valtiovaraintoimituskunnan protokollasihteeriksi 1832, mistä tehtävästrä hän erosi 1841. Agricola oli myös tilanomistaja Espoon Kilossa. Agricola introdusoitiin sittemmin virheelliseksi osoitetun sukujohdon perusteella Suomen ritarihuoneeseen vuonna 1864. Agricola oli valtiopäiväedustaja aatelissäädyssä 1867.Ridderskapets och Adelns medlemmar vid Landtagen in Helsingfors 1867. Protokoll förda hos Högl. Ridderskapet och adeln å Landtdagen i Helsingfors År 1867. Första häftet. Helsingfors: Hufvudstadsbladets Tryckeri, 1871, s. 1-4. ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1792 syntyneet Luokka:Vuonna 1872 kuolleet
Collinin piirikunta

Collinin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 1 034 730 vuonna 2019. Piirikunnan hallintokeskus on McKinneyn kaupunki. Piirikunta perustettiin vuonna 1846. == Lähteet == == Aiheesta muualla == Luokka:Texasin piirikunnat
Oskar Leonard af Forselles

Oskar Leonard af Forselles (16. tammikuuta 1838 Elimäki – 29. maaliskuuta 1872 Wien) oli suomalainen maanviljelijä ja valtiopäivämies.Ylioppilasmatrikkeli 1853–1899: Af Forselles Oskar Leonard Viitattu 10.8.2021. Af Forsellesin vanhemmat olivat majuri Fredrik Johan Ulrik af Forselles ja Ulrika Charlotta Möllersvärd ja puoliso vuodesta 1870 Emilia Helena Edelheim. Af Forselles tuli ylioppilaaksi 1857 ja oli tilanomistaja Elimäellä. Hän oli valtiopäiväedustaja aatelissäädyssä 1867.Förteckning öfver Ridderskapets och Adelns medlemmar vid landtdagen i Helsingfors år 1872. Protokoll fördt hos Högl. Ridderskapet och Adeln å Landtdagen I Helsingfors år 1872. Tredje häftet. Helsingfors: Hufvudstadsbladets Tryckeri, 1874, s. 431-433. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1838 syntyneet Luokka:Vuonna 1872 kuolleet
Dentonin piirikunta

Dentonin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 887 207 vuonna 2019. Piirikunnan hallintokeskus on Dentonin kaupunki. Piirikunta perustettiin 11. huhtikuuta 1846. == Lähteet == == Aiheesta muualla == Luokka:Texasin piirikunnat
Snowbird

Snowbird () on henkilö, joka muuttaa kylmemmistä Pohjois-Amerikan pohjoisosista lämpimiin eteläosiin, tyypillisesti talvella. Eteläosat ovat Sun Belt ja Havaiji Yhdysvalloissa, Meksiko ja Karibia. Tällaiset henkilöt olivat ennen vanhempia ihmisiä, mutta ovat nyt kaikista ikäluokista. Vastaavasti sunbird () on henkilö, joka jättää lämpimämmät paikat kesällä ja muuttaa viileämpään paikkaan, kuten pohjoisemmaksi tai vuoristoon. Luokka:Kanadalainen kulttuuri
Piero Soderini

Piero di Tommaso Soderini (17. maaliskuuta 1451Raffaella Zaccaria: SODERINI, Piero Dizionario Biografico degli Italiani (2018), Treccani. Viitattu 10.8.2021. tai 18. toukokuuta 1452 Firenze – 13. kesäkuuta 1522 Rooma, Kirkkovaltio)Piero di Tommaso Soderini Encyclopædia Britannica. Viitattu 10.8.2021. oli italialainen valtiomies, joka oli vuosina 1502–1512 Firenzen tasavallan johtaja. Soderini kuului vanhaan firenzeläissukuun, jotka tunnettiin lääkäreinä. Hänestä tuli priori vuonna 1481. Soderini pääsi Firenzeä johtaneen Piero di Lorenzo de’ Medicin suosioon, ja hänet nimitettiin vuonna 1493 Firenzen lähettilääksi Ranskaan. Kun Medicit oli ajettu pois Firenzestä ja tasavaltaa heidän jälkeensä johtanut kansanjohtaja Girolamo Savonarola myös syösty vallasta, valittiin Soderini vuonna 1502 Firenzen elinikäiseksi gonfalonieeriksi. Elinikäisen gonfalonieerin asettamisella pyrittiin vakiinnuttamaan tasavallan poliittisia oloja, ja Soderini osoittautuikin maltilliseksi ja harkitsevaiseksi johtajaksi. Firenzen puolustus siirrettiin vuonna 1505 ulkopuolisilta palkkasotilailta kaupunkivaltion omista asukkaista muodostetulle kansalaisarmeijalle, mikä oli ollut Soderinin kyvykkään alaisen Niccolò Machiavellin ehdotus.Niccolò Machiavelli Encyclopædia Britannica. Viitattu 10.8.2021. Pitkään jatkunut sota Firenzen ja Pisan välillä päättyi voittoon vuonna 1509, kun firenzeläiset valtasivat Pisan. Suurvaltapolitiikassa Soderini piti Firenzen Ranskan liittolaisena. Vuonna 1512 Espanjan tukema Pyhä liiga valloitti Firenzen, ajoi Soderinin maanpakoon ja palautti Medicit valtaan. Soderini eli Ragusassa, kunnes uusi Medici-sukuinen paavi Leo X kutsui hänet Roomaan. Soderini ei voinut palata Firenzeen, joten hän asui Roomassa kuolemaansa asti. ==Lähteet== ==Aiheesta muualla== Luokka:Italialaiset poliitikot Luokka:Valtionpäämiehet Luokka:1450-luvulla syntyneet Luokka:Vuonna 1522 kuolleet
Open Records

Open Records (myöhemmin nimellä Turnin' Records) oli suomalainen levy-yhtiö, jonka perustivat vuonna 1998 Skem ja Sport. Se oli ensimmäinen suomalaiseen suomalainen hip hopiin erikoistunut levy-yhtiö. Syksyllä 2004 Open Records vaihtoi nimensä Turnin' Recordsiksi. Open Recordsin nimellä on kuitenkin julkaistu myöhemmin Petri Nygårdin levyjä. Open Records tunnettiin toimintansa aikana erityisesti kokoelmistaan. Kokoelmien lisäksi Open Recordsin nimellä julkaistiin Nygårdin, Nueran ja Raimssin levyjä. Levy-yhtiön nimen vaihduttua Turnin' Recordsiksi yhtiö julkaisi Nygårdin lisäksi muun muassa Raimssin, Maajoukkueen ja Opaalin tuotantoa. Levyjulkaisujen lisäksi Skem ja Sport järjestivät Turnin' Fest -tapahtumia, joissa esiintyivät levy-yhtiön silloiset artistit. Lisäksi Helsingissä ja Tampereella toimi vuosina 2002–2010 kaksi Turnin' Point -vaateliikettä. Open Recordsin yhdessä Pokon kanssa julkaisema Petri Nygårdin albumi Mun levy! oli Suomen virallisella albumilistalla 11 viikkoa, joista kaksi ensimmäisellä sijalla. Vuonna 2011 Open Recordsin julkaisema Nyågrdin pitkäsoitto Kaikki tai ei mitään pysyi albumilistalla 30 viikkoa. == Lähteet == ==Aiheesta muualla== * Open Records Discogs- tietokannassa * Turnin' Records Discogs-tietokannassa Luokka:Suomalaiset hip hop -levy-yhtiöt
Stefan Kapłaniak

Stefan Kapłaniak (10. huhtikuuta 1933 Szczawnica – 8. elokuuta 2021 Chicago, Yhdysvallat) oli puolalainen ratameloja, olympiamitalisti, maailman- ja euroopanmestari. Kapłaniak ja Władysław Zieliński voittivat kajakkikaksikoiden 1 000 metrillä olympiapronssia Roomassa 1960. Hän kilpaili olympiatasolla myös Melbournessa 1956 ja Tokiossa 1964 sijoittuen pronssinsa lisäksi parhaimmillaan neljänneksi Melbournen kisojen kajakkiyksiköiden 1 000 metrillä sekä Rooman kisojen 4×500 metrin kajakkiyksikköviestissä. MM-kilpailuista Kapłaniak voitti Prahassa 1958 sekä kajakkiyksiköiden että -kaksikoiden 500 metrin mestaruuden. EM-kilpailuista Kapłaniakille kertyi neljä mitalia joista kirkkaimpana kajakkiyksiköiden 500 metrin kulta vuonna 1959. Kapłaniak kuoli Yhdysvaltain Chicagossa 88-vuotiaana 8. elokuuta 2021.https://www.gov.pl/web/kulturaisport/nie-zyje-stefan-kaplaniak--- kajakarz-medalista-olimpijski-z- rzymuhttps://www.polskieradio.pl/13/53/Artykul/2786715,Nie-zyje-Stefan- Kaplaniak-legenda-polskiego-kajakarstwaOlympedia == Lähteet == * === Viitteet === == Aiheesta muualla == * Luokka:Puolalaiset melojat Luokka:Puolalaiset olympiamitalistit Luokka:Vuonna 1933 syntyneet Luokka:Vuonna 2021 kuolleet
William Thomas Best

William Thomas Best (13. elokuuta 1826 – 10. toukokuuta 1897) oli brittiläinen urkuri ja säveltäjä.William Thomas Best AllMusicWilliam Thomas Best Hyperion Records Best sai opetusta urkuri, säveltäjä John Richardsonilta.Dictionary of Composers for the Church in Great Britain and Ireland Maggie Humphreys, Robert Evans Hän piti monia resitaaleja esimerkiksi Italiassa, jossa hän esiintyi Franz Lisztin läsnä ollessa. Hän myös vihki käyttöön urkuja esimerkiksi Royal Albert Hallissa. Best laati omien sävellystensä lisäksi editioita Johann Sebastian Bachin, Georg Friedrich Händelin ja Felix Mendelssohnin teoksista. == Lähteet == == Aiheesta muualla == * IMSLP: nuotteja Luokka:Brittiläiset urkurit Luokka:Brittiläiset säveltäjät Luokka:Vuonna 1826 syntyneet Luokka:Vuonna 1897 kuolleet
Uzel

Uzel on kunta läntisessä Ranskassa Côtes-d'Armorin departementissa Bretagnen alueella. Se sijaitsee noin 30 kilometriä Saint-Brieuc’n kaupungista etelään. Uzel oli merkittävä kutomateollisuuskeskus, jonka pellavakankaita vietiin 1600-luvulta 1800-luvulle Saint-Malon kautta Latinalaiseen Amerikaan. Uzelissa on kudontamuseo Musée du tissage, jonka työpajassa on esillä perinteisten kangaspuiden lisäksi Jacquardin kutomakone, joka oli aikanaan vallankumouksellinen. ==Tunnettuja kuntalaisia== *Fulgence Bienvenüe (1852-1936), Pariisin metron ”isä”. *Henri Peslier (1880-1912), ranskalainen vesipalloilija ==Lähteet== ==Aiheesta muualla== Luokka:Côtes-d’Armorin kunnat
Tiedän hyvää sen tekevän meille

Tiedän hyvää sen tekevän meille on suomalaisen iskelmälaulaja Kikan debyyttialbumin Mä haluun viihdyttää toinen single. Singlen B-puolella on kappale "On nuori ilta tää". == Musiikkivideo == Kappaleeseen tehdyllä musiikkivideolla Kikka tanssii yksin lavalla. Hän tanssii tyylilleen ominaisesti liikuttamalla runsaasti käsiään. Välillä hän istuu lavalla olevalle valkoiselle wieniläistuolille. Wieniläistuolin muodot toistuvat myös grafiikkana videolla. Video on voinut saada vaikutteita Madonnan "Open Your Heart" -kappaleen musiikkivideolta, jossa Madonna tanssii lavalla mustan wieniläistuolin päällä. ==Lähteet== * Discogs.com - Kikka – Tiedän Hyvää Sen Tekevän Meille / On Nuori Ilta Tää Luokka:Kikan kappaleet Luokka:Vuoden 1990 kappaleet Luokka:Veikko Samulin säveltämät kappaleet Luokka:Juha Vainion sanoittamat kappaleet
Södra Sjundeå Ungdomsförening

Södra Sjundeå Ungdomsförening on siuntiolainen, ruotsinkielinen nuorisoseura, joka on perustettu 5. helmikuuta 1915 ja rekisteröity vuonna 1920. Seura toimii Etelä-Siuntiossa. Seuran pääasiallinen tavoite on ylläpitää vuosina 1932-1933 rakennettua nuorisoseurantalo Borgvikiä Siuntiossa. Seura on Nylands Svenska Ungdomsförbund:n jäsen. == Seurantalo Borgvik == Seurantalo Borgvik valmistui vuonna 1933 Vikträsket järven rannalle. Seurantalossa on juhlasali, jonne mahtuu noin sata henkeä. Nuorisoseura vuokraa tilaa erilaisiin tapahtumiin. Vuokraustoiminnan lisäksi seura itsekin järjestää talossa tapahtumia, kuten loppiaisjuhlia, teatteriesityksiä ja sunnuntaibingoja. Porkkalan vuokra-aikana Borgvik toimi elokuvateatterina. == Lähteet == Luokka:Siuntiolaiset järjestöt Luokka:Suomenruotsalaiset järjestöt Luokka:Nuorisoseurat
NHL-kausi 2021–2022

NHL-kausi 2021–2022 oli National Hockey Leaguen 104. kausi. Runkosarja alkoi 12. lokakuuta 2021. Liiga laajentui 32 joukkueeseen, kun Seattle Kraken aloitti pelaamisen tällä kaudella Läntisen konferenssin Tyynenmeren divisioonassa. Joukkueiden tasaamiseksi neljään kahdeksan joukkueen divisioonaan Arizona Coyotes siirtyi Tyynestämerestä Keskiseen divisioonaan. Vuoden 2021 varaustilaisuuden ensimmäisen valinnan sai Buffalo Sabres, joka valitsi kanadalaispuolustaja Owen Powerin. == Kauden ohjelma == === Ulkoilmaottelut === * NHL Winter Classic -ottelu pelattiin 1. tammikuuta 2022. Minnesota Wild isännöi St. Louis Bluesia Target Field -pallokentällä, joka on MLB-joukkue Minnesota Twinsin kotikenttä. * Stadium Series -ottelu pelattiin 26. helmikuuta 2022. Nashville Predators isännöi Tampa Bay Lightningia Nissan Stadiumilla, joka on NFL-joukkue Tennessee Titansin kotikenttä. === Tähdistöottelu === Kauden tähdistöottelu 2022 All-Star Game pelattiin Vegas Golden Knightsin kotiareena T-Mobile Arenalla viikonloppuna 4. – 5. helmikuuta 2022. == Tilastot == === Runkosarjan pistepörssi === Sija Kansalaisuus Pelaaja Pisteet Maalit Maalisyötöt 1\. Connor McDavid 123 44 79 2\. Johnny Gaudreau 115 40 75 3\. Jonathan Huberdeau 115 30 85 4\. Leon Draisaitl 110 55 55 5\. Kirill Kaprizov 108 47 61 6\. Auston Matthews 106 60 46 7\. Steven Stamkos 106 42 64 8\. Matthew Tkachuk 104 42 62 9\. J. T. Miller 99 32 67 10\. Mitchell Marner 97 35 62 === Maalivahtien tilastot (runkosarja) === Kansalaisuus Pelaaja Torjuntaprosentti Ottelut Voitot Tappiot Nollapelit Igor Šestjorkin 0.935% 53 36 13 6 Ilya Sorokin 0.925% 52 26 18 7 Frederik Andersen 0.922% 52 35 14 4 Jacob Markström 0.922% 63 37 15 9 Darcy Kuemper 0.921% 57 37 15 9 == Sarjataulukko == === Itäinen konferenssi === ===Läntinen konferenssi=== == Pudotuspelit == ;Selite * A1, A2, A3 – Atlantin divisioonan ensimmäinen, toinen ja kolmas * M1, M2, M3 – Metropolidivisioonan ensimmäinen, toinen ja kolmas * C1, C2, C3 – Keskisen divisioonan ensimmäinen, toinen ja kolmas * P1, P2, P3 – Tyynenmeren divisioonan ensimmäinen, toinen ja kolmas * WC – Villin kortin joukkueet == Lähteet == Luokka:NHL-kaudet Luokka:Jääkiekkosarjojen kausi 2021–2022
Archie Bunker

pienoiskuva Archibald ”Archie” Bunker on fiktiivinen hahmo 1970-luvun amerikkalaisesta tilannekomediasta Perhe on pahin. Hahmoa näytteli Carroll O’Connor. Archie Bunker kuuluu amerikkalaisen television kaikkien aikojen suosituimpien TV-hahmojen joukkoon. How a Foulmouthed Bigot Named Archie Bunker Charmed—and Changed—America. Vuonna 2005 Archie Bunker valittiin Bravon 100 suurimman TV-hahmon listauksessa ensimmäiseksi.BravoTV: The 100 Greatest TV Characters. Archien tuoli on Yhdysvaltain historian museon pysyvässä kokoelmassa. National Museum of American History: Archie Bunker's Chair from All in the Family. ==Lähteet== Luokka:Televisiohahmot
Geoje

Geoje () on kaupunki Etelä-Koreassa Etelä-Gyeongsangin provinssissa samannimisellä saarella Busanin satamakaupungin lounaispuolella. == Lähteet == Luokka:Etelä-Korean kaupungit
Björnträsk Allmogeförening

Björnträsk Allmogeförening rf on vuonna 1903 perustettu siuntiolainen, ruotsinkielinen maalaisseura ja Siuntion vanhin yhä edelleen toimiva yhdistys. Yhdistys ylläpitää Siuntion Niemenkylässä Björknäsin seurojentaloa, jossa järjestetään muun muassa vuosittain kesäiltamat juhannuksen jälkeen. Oman toimintansa lisäksi yhdistys vuokraa tilaa erilaisiin juhliin. Yhdistyksen toiminnasta on kirjoitettu historiikki Kultur med bondförstånd: Björnträsk allmogeförening 100 år yhdistyksen 100-vuotisjuhlan kunniaksi. == Lähteet == Luokka:Siuntiolaiset järjestöt Luokka:Suomenruotsalaiset järjestöt
Lux Musicae

Lux Musicae on vuosittain toistuva musiikkifestivaali Siuntiossa, Uudellamaalla. Festivaali järjestetään yleensä marraskuussa ja siihen yhdistyy tärkeänä osana musiikin lisäksi valot. Festivaalin konserttipaikkoina ovat toimineet muun muassa Siuntion Pyhän Pietarin kirkko, Sjundbyn linna, Suitian linna ja Siuntion kunnankirjasto. Musiikkiesityksissä yhdistellään usein vanhaa ja uutta musiikkia. Festivaali on teemoitettu vuosittain ja vuonna 2021 Lux Musicaen teemana oli "Uusin sävelin - Mot nya toner". Musiikkifestivaalin johtajana toimii Arja Alho. Lux Musicaen järjestää Siuntio Soi - Musik i Sjundeå -yhdistys. Festivaalia on tukenut esimerkiksi Konstsamfundet, Siuntion kunta, Varuboden-Osla ja Taiteen edistämiskeskus. Yhteistyökumppaneina festivaalissa on usein myös siuntiolaisia järjestöjä, kuten Siuntion seurakuntayhtymä ja Lions Clun Siuntio-Sjundeå. Tiedosto:Siuntion kirkko, kirkkosali, church hall 4.jpg|Siuntion kirkko Tiedosto:Suitia Manor. Facade from the Garden.jpg|Suitian linna Tiedosto:MG 6913-2.jpg|Sjundbyn linna == Teemat == * 2015: Prinsessa leikkii - Prinsessan leker * 2016: Käänne - Brytning * 2017: Fennia Nova * 2018: Mustan veden yli - Över svarta vatten * 2019: Muistojen poluilla - Minnets stigar * 2020: Meren yhdistämää - Förenade vid havet * 2021: Uusin sävelin - Mot nya toner * 2022: Minä elän - Jag lever * 2023: Kuuntele, luonto puhuu - Lyssna, naturen andas * 2024: Sydämeni kyllyydestä - Ur djupet av mitt hjärta == Lähteet == Luokka:Siuntio Luokka:Musiikkifestivaalit Suomessa
Kiihkeät tuulet (kappale)

Kiihkeät tuulet on suomalaisen laulajan Kikan nimikkosingle albumilta Kiihkeät tuulet vuodelta 1990. Kappaleen ovat tuottaneet Juha Vainio ja Veikko Samuli. Sinkun B-puolella on niin ikään Vainion ja Samulin tekemä ja tuottama kappale "Aito frendi". ==Listasijoitukset== Lista Listasijoitus Radio-lista 4 == Lähteet == * Discogs - Kikka: Kiihkeät Tuulet / Aito Frendi === Viitteet === Luokka:Vuoden 1990 kappaleet Luokka:Kikan kappaleet Luokka:Veikko Samulin säveltämät kappaleet Luokka:Juha Vainion sanoittamat kappaleet
Saginaw Grant

Saginaw Morgan Grant (20. heinäkuuta 1936 – 28. heinäkuuta 2021) oli yhdysvaltalainen näyttelijä ja puhuja. Hän oli myös perinteisen tanssin esittelijä. Grant syntyi vuonna 1936 Pawneessa, Oklahomassa. Hänen vanhempansa olivat Sarah ja Austin Grant Sr. Hän vietti nuoruutensa maaseudulla kahden veljen ja sisaren kanssa, ja hänen isosiänsä Kirvin oli arvostettu periteisen lääkehoidon tietäjä ja myös toinen isoisä Saginawin oli hyvin perehtynyt perinteisiin ja intiaanien uskontoon. He opettivat hänelle tapoja, perinteistä kulttuuria ja hän omaksui heiltä heidän elämäntapansa. Heidän kanssaan hän pääsi myös näkemään seremonioita joita vain harvat pääsivät näkemään. Käytyään lukion hän meni Yhdysvaltojen merijalkaväen. Sieltä päästyän hän oli Oklahomassa töissä eri alojen töissä. Hän kiersi puhumassa periteisestä kulttuurista ja kerran eräässä hänen puhetilaisuudessaan 1980-luvulla eräs mies kysyi lähtisikö hän esiintymään automainokseen. Hän lähti siihen ja teki siitä lähtien työtä näyttelijänä. Grant kuoli Hollywoodissa, Kaliforniassa 28. heinäkuuta 2021. Hän oli kuollessaan 85-vuotias. == Rooleja == * elokuva, rooli, vuosi * Medicine of the Wolf, –, 2015 * The Lone Ranger, Chief Big Bear, 2013 * Winter in the Blood, Yellow Calf, 2013 * It Waits, Chief Standing Bear, 2005 * The Fallen Ones, Joseph, 2005 * The World's Fastest Indian, Jake, 2005 * Black Cloud, isoisä, 2004 * Formosa, Red Hightower, 2004 * Skinwalkers, Wilson Sam, 2002 * Small Time, Pyhä mies 1998 * Stolen Women, Captured Hearts Stolen Women, päällikkö Luta, 1997 Lähde: Viitattu 11.8.2021. == Lähteet == == Aiheesta muualla == * Luokka:Vuonna 1936 syntyneet Luokka:Vuonna 2021 kuolleet Luokka:Yhdysvaltalaiset julkisuuden henkilöt Luokka:Yhdysvaltalaiset juontajat Luokka:Yhdysvaltalaiset näyttelijät
Rockwallin piirikunta

Rockwallin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 104 915 vuonna 2019. Piirikunnan hallintokeskus on Rockwallin kaupunki. Piirikunta perustettiin vuonna 1873. == Lähteet == == Aiheesta muualla == Luokka:Texasin piirikunnat
Jääkiekon Suomen Cup 2021

Jääkiekon Suomen Cup 2021 oli 16. Suomen Cup ja siinä pelasivat kaikki Mestiksen ja Suomi-sarjan joukkueet sekä 27 II-divisioonan joukkuetta. ==Joukkueet== Mestis *FPS *Hermes *Hokki *IPK *JoKP *K-Espoo *K-Vantaa *Ketterä *KeuPa HT *KOOVEE *Peliitat *RoKi *SaPKo *TUTO Hockey Suomi-sarja *D-Kiekko *Haukat *HC Giants *HCIK *Hunters *JHT *Karhu HT *Laser HT *Muik Hockey *Pyry *RaaheK *Riemu *S-Kiekko *Titaanit II-divisioona *Cowboys *Gladiators *HAKI *Jäähonka *KelA *KISE *KPK *Kraft *KuKi *KUKI HT *KuRy *LaJy *LeKi *LeKi-75 *LiKi *PEPO *Shakers *Urho *ValKi *VG-62 *Viikingit *Virkiä *Warkis *Wolf *YJK Myös II-divisioonan LLuja, Pyry Ak ja TeKi ilmoittautuivat, mutta luopuivat myöhemmin paikoistaan. ==Ottelut== ===1. kierros=== 1\. kierroksella pelasivat II-divisioonan joukkueet. Otteluparien ja lohkojen voittajat etenivät 2. kierrokselle. ====Lohko 1==== ====Lohko 2==== ====Otteluparit 3-12==== ===2. kierros=== 2\. kierroksella mukaan liittyivät Suomi-sarjan joukkueet lukuun ottamatta edelliskauden finalisteja Karhu HT:ta ja Haukkoja. Lohkojen voittajat etenivät seuraavalle kierrokselle. ====Lohko 1==== ====Lohko 2==== ====Lohko 3==== ====Lohko 4==== ====Lohko 5==== ====Lohko 6==== ====Lohko 7==== ====Lohko 8==== ===3. kierros=== 3\. kierroksella mukaan liittyivät Mestiksen joukkueet sekä Suomi-sarjasta Karhu HT ja Haukat. Lohkojen voittajat etenevät puolivälieriin. ====Lohko 1==== ====Lohko 2==== ====Lohko 3==== ====Lohko 4==== ====Lohko 5==== ====Lohko 6==== ====Lohko 7==== ====Lohko 8==== ===Puolivälierät=== Puolivälierät pelattiin paras kahdesta -menetelmällä. Otteluparien voittajat etenivät välieriin. ===Välierät=== Välierät pelattiin paras kahdesta -menetelmällä. Otteluparien voittajat etenivät loppuotteluun. ===Loppuottelu=== Loppuottelu pelattiin Karjala-turnauksen yhteydessä Hartwall Arenalla. ==Lähteet== Luokka:Jääkiekon Suomen Cup Luokka:Jääkiekkosarjojen kausi 2021–2022
Agony (videopeli)

Agony on Art & Magicin kehittämä ja Psygnosis-pelitalon julkaisema shoot 'em up. Peli on julkaistu vuonna Amigalle. == Kehitys == Belgialainen studio Art & Magic kehitti aiemmin Amigalle pelin Unreal, joka oli graafisesti edistyksellinen. Agony oli studion tekninen mestariteos. Studion tavoitteena oli ylittää toinen Psygnosiksen julkaisema peli Shadow of the Beast. Pelin ohjelmoija Yves Grolet kehitti tekniikan kolmelle päällekkäiselle kerrokselle, joka oli uutta tuolloin. Pelin demoa esiteltiin Psygonisille vuonna 1991 ECTS- messuilla, jonka jälkeen he tekivät sopimuksen. Peliin oli tekeillä taustatarinan kertova alkuanimaatio, johon graafikko Marc Albinet oli jo tehnyt työtä, kun se päätettiin jättää pois: animaatio olisi vaatinut ylimääräisen levykkeen, joka olisi nostanut kustannuksia. Taustatarina jäi lopulta lyhyeksi tekstiksi. Pelin latausruuduissa käytetään Franck Sauerin töitä. Pelissä käytetään Amigan apusuorittimen toimintoa, jolla väripalettia vaihdetaan joka toiseen kuvaan: liikkuvassa kuvassa efekti näyttää sulavammalta värien gradianttina, mutta joka taas ei näy hyvin emulaattoreilla tai kuvakaappauksissa. == Musiikki == Pelin valikkomusiikin on tehnyt Tim Wright.http://www.psygnosis.org/games/agony/files/notes.txt Musiikkia plagiarisoitiin Dimmu Borgirin julkaisemassa kappaleessa "Sorgens Kammer", joka jätettiin tästä johtuen pois yhtyeen albumilta Stormblåst. Pelin aikana kuultavan musiikin on tehnyt Jeroen Tel. == Vastaanotto == Peli on saanut CU Amiga -lehden arvostelussa arvosanaksi 85%. == Lähteet == == Aiheesta muualla == * * * Franck Sauerin sivu pelistä Luokka:Vuoden 1992 videopelit Luokka:Amiga-pelit Luokka:Psygnosisin videopelit
Agony

Agony voi tarkoittaa seuraavia: * Agony, Fleshgod Apocalypsen albumi * Agony, vuoden 1992 videopeli * Agony, yhtye
Dmitri Prigov

Dmitri Prigov (1940 Moskova, Neuvostoliitto – 16. heinäkuuta 2007Yelena Fedotova, Dmitri Prigov: “great Russian poet”, postmodern artist, incarcerated “madman”, Open Democracy 8.7.2011, viitattu 10.8.2021 ) oli venäläinen runoilija ja kuvataiteilija. Prigov oli neuvostoaikainen toisinajattelija. Hän valmistui 1967 kuvanveistäjäksi Moskovan Stroganov-akatemiasta. Hän kuului neuvostoajan merkittävimpiin avantgardisteihin, ja nonkonformistina hän ei saanut helposti julkisuuteen tuotantoaan, mutta venäläisen älymystön piirissä hän oli suosittu. ==Suomennettuja runoja== ;LähdeDmitri Prigov, Luettelo suomennetuista runoista. Lahden kaupunginkirjaston runotietokanta. Päivitetty 4.8.2021, viitattu 10.8.2021 Antologiassa: Maailman runosydän, toim. Hannu Tarmio ja Janne Tarmio, WSOY Helsinki 1998 ISBN 951-0-22134-1 * Minua väsyttää jo ensimmäisen nelisäkeen, suom. Hannu Tarmio ja Janne Tarmio Antologiassa: Päämäärä vie meitä ympyrää: uuden venäläisen avantgarderunouden antologia, toim. ja suom. Jukka Mallinen, Helsinki: Tamara-press 1989 ISBN 951-8994-01-3 * Ei taiteilijalle riitä * Elämän, elämän pelargonia * Kaksi kerta päivässä * Kirjailijatalon buffetissa * Meidän puoliksi karhunkoppi * Sielu täynnään nöyrtymystä ==Lähteet== ==Aiheesta muualla== Luokka:Neuvostoliittolaiset runoilijat Luokka:Venäläiset runoilijat Luokka:Vuonna 1940 syntyneet Luokka:Vuonna 2007 kuolleet
Tabuk (kaupunki Saudi-Arabiassa)

Tabuk () on kaupunki Tabukin provinssissa Saudi-Arabian luoteisosassa. Se on provinssinsa pääkaupunki. Vuoden 2010 väestönlaskennan mukaan kaupungissa asui 512 629 asukasta ja se on siten Saudi-Arabian kahdeksanneksi suurin kaupunki. Tabukissa vallitsee aavikkoilmasto. Vuorokauden ylin lämpötila vaihtelee 18–39 °C:n välillä ja alin lämpötila 4–24 °C:n välillä. Viilein kuukausi on tammikuu ja lämpimin elokuu. Vuosittainen sadanta on noin 30 millimetriä. Sateisin kuukausi on tammikuu, jolloin sataa noin kuusi millimetriä. Kesäkuun ja syyskuun välisenä aikana sadetta ei saada juuri lainkaan. == Lähteet == == Aiheesta muualla == Luokka:Saudi-Arabian kaupungit
Keski-Afrikan tasavalta kesäolympialaisissa 2020

Keski-Afrikan tasavalta osallistui Tokion kesäolympialaisiin 2020 kahden hengen joukkueella. Sillä oli yksi urheilija yleisurheilussa ja uinnissa. Kumpikaan ei saavuttanut mitaleja. ==Joukkue== === Uinti === Urheilija Matka Alkuerät Välierät Loppukilpailu Sijoitus Aika Sija Aika Sija Aika Sija Chloe Sauvourel Naisten 50 m vapaauinti 32,18 75. colspan=4 75. === Yleisurheilu === ;Juoksu- ja kävelylajit Urheilija Laji Alkuerät Välierät Loppukilpailu Aika Sija Aika Sija Aika Sija Francky Mbotto Miesten 800 m 1.48,26 NR 42. colspan=4 == Lähteet == Luokka:Valtiot kesäolympialaisissa 2020 Kesäolympialaisissa 2020
Lucas Bergström

Lucas Bergström (s. 5. syyskuuta 2002 Parainen) on suomalainen jalkapalloilija, pelipaikaltaan maalivahti, joka edustaa englantilaista Chelseaa. Hän on pituudeltaan 205-senttimetrinen. Paraisilta kotoisin oleva Bergström pelasi nuorempana Pargas Idrottsföreningissä sekä keskikentällä että maalivahtina. Paraisilta hän siirtyi Turun Palloseuraan maalivahdiksi. Vuonna 2017 hän siirtyi Chelseaan Englantiin. Hän solmi vuonna 2020 neljän vuoden ammattilaissopimuksen Chelsean kanssa. Hän pelasi kauden 2020–2021 Chelsean alle 23-vuotiaiden joukkueessa. Hän on vuoden 2021 elokuusta harjoitellut seuran edustusjoukkueen kanssa. Hän pelasi jo kauden 2021–2022 harjoitusotteluissa edustusjoukkueessa. Kauden 2022–2023 avauspuoliskon hän oli lainalla Peterboroughissa, jossa pelasi 21 Englannin ykkösliigan ottelua. Kaudella 2023–2024 hän oli vaihtopenkillä viidessätoista Chelsean valioliigaottelussa, muttei päässyt kentälle. Kevätkaudella 2024 hän pelasi lainasopimuksella ruotsalaisessa IF Brommapojkarnassa kolme Allsvenskan- ottelua. Bergström pelasi Suomen 16- ja 17-vuotiaiden maajoukkueissa, jälkimmäisessä myös yhden EM-karsintaottelun. Alle 21-vuotiaiden maajoukkueessa hän pelasi ensimmäisen ottelunsa 2023, ja on pelannut kaikkiaan kuusi EM-karsintaottelua. Suomen jalkapallomaajoukkueessa hän on pelannut toistaiseksi ainoan ottelunsa ystävyysottelussa Ruotsia vastaan tammikuussa 2023. == Lähteet == Luokka:Suomalaiset jalkapallomaalivahdit Luokka:Vuonna 2002 syntyneet Luokka:Elävät henkilöt
Papua-Uusi-Guinea kesäolympialaisissa 2020

Papua-Uusi-Guinea osallistui Tokion kesäolympialaisiin 2020 kahdeksan hengen joukkueella. Yksikään urheilija ei saavuttanut mitaleja. ==Joukkue== === Nyrkkeily === Urheilija Painoluokka 1. kierros Neljännesvälierät Puolivälierät Välierät Loppuottelu Sijoitus Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Sijoitus John Ume Miesten 63 kg L 0–5 colspan=4 === Painonnosto === Urheilija Painoluokka Tempaus Työntö Yhteistulos Sijoitus Tulos Sija Tulos Sija Morea Baru Miesten 61 kg 118 12. 147 10. 265 10. Dika Toua Naisten 49 kg 72 13. 95 8. 167 10. === Purjehdus === Urheilija(t) Venetyyppi Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Lähdöt Yhteispisteet Sijoitus 1 2 3 4 5 6 7 8 9 10 Mitali- lähtö Yhteispisteet Sijoitus Te'ariki Numa Miesten Laser ~~35~~ 35 35 35 35 34 32 34 34 10 306 35. Rose-Lee Numa Naisten Laser Radial ~~44~~ 42 40 44 40 39 38 43 44 43 373 44. === Uinti === Urheilija Matka Alkuerät Välierät Loppukilpailu Sijoitus Aika Sija Aika Sija Aika Sija Ryan Maskelyne Miesten 200 m rintauinti 2.15,33 32. colspan=4 Judith Meauri Naisten 50 m vapaauinti 27,56 53. colspan=4 === Yleisurheilu === ;Kenttälajit Urheilija Laji Karsinta Loppukilpailu Tulos Sija Tulos Sija Rellie Kaputin Naisten pituus 6,40 m 19. colspan=2 == Lähteet == Luokka:Valtiot kesäolympialaisissa 2020 Kesäolympialaisissa 2020
Ingrid Remmers

Ingrid Remmers (26. maaliskuuta 1965 Ibbenbüren – 9. elokuuta 2021) oli saksalainen poliitikko. Hän edusti Vasemmistoa ja toimi liittopäivien jäsenenä Nordrhein-Westfalenin osavaltiosta vuodesta 2009 vuoteen 2013, ja vuodesta 2017 aina kuolemaansa asti 2021. == Lähteet == == Aiheesta muualla == Luokka:Saksalaiset poliitikot Luokka:Vuonna 1965 syntyneet Luokka:Vuonna 2021 kuolleet